Pilismarót Község Önkormányzata Képviselő-testületének
16/2017. (X.17.) önkormányzati rendelete
a helyi népszavazás kezdeményezéséhez szükséges

 választópolgárok számáról
Pilismarót Község Önkormányzata Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 34. § (2) bekezdésben meghatározott feladatkörében eljárva a következőket rendeli el: 
1. § A képviselő-testület elrendeli a helyi népszavazást, ha azt a település választópolgárai legalább húsz százaléka kezdeményezte.

2. § (1) Ez a rendelet a kihirdetését követő napon lép hatályba. 

(2) Hatályát veszti a helyi népszavazásról, népi kezdeményezésről szóló 6/1992. (III.18.) önkormányzati rendelet.

